title: Direttiva tal-Kummissjoni 2008/125/KE tad- 19 ta’ Diċembru 2008 li temenda d-Direttiva tal-Kunsill 91/414/KEE biex tinkludi aluminium phosphide, calcium phosphide, magnesium phosphide, cymoxanil, dodemorph, 2,5-dichlorobenzoic acid methylester, metamitron, sulcotrione, tebuconazole u triadimenol bħala sustanzi attivi (Test b’relevanza għaż-ŻEE)

text:
               20.12.2008

               MT

               Il-Ġurnal Uffiċjali ta’ l-Unjoni Ewropea

               L 344/78

         DIRETTIVA TAL-KUMMISSJONI 2008/125/KE
   tad-19 ta’ Diċembru 2008
   li temenda d-Direttiva tal-Kunsill 91/414/KEE biex tinkludi aluminium phosphide, calcium phosphide, magnesium phosphide, cymoxanil, dodemorph, 2,5-dichlorobenzoic acid methylester, metamitron, sulcotrione, tebuconazole u triadimenol bħala sustanzi attivi
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tqegħid fis-suq ta’ prodotti għall-ħarsien tal-pjanti (1), u b’mod partikolari l-Artikolu 6(1) tagħha,
   Billi:

               (1)

               Ir-Regolamenti tal-Kummissjoni (KE) Nru 451/2000 (2) u (KE) Nru 1490/2002 (3) jistipulaw ir-regoli dettaljati għall-implimentazzjoni tat-tielet stadju tal-programm ta’ ħidma msemmi fl-Artikolu 8(2) tad-Direttiva 91/414/KEE u jistabbilixxu lista ta’ sustanzi attivi li għandhom jiġu vvalutati, bil-ħsieb li jiġu possibbilment inklużi fl-Anness I tad-Direttiva 91/414/KEE. Dik il-lista tinkludi aluminium phosphide, calcium phosphide, magnesium phosphide, cymoxanil, dodemorph, 2,5-dichlorobenzoic acid methylester, metamitron, sulcotrione, tebuconazole u triadimenol.

               (2)

               Għal dawk is-sustanzi attivi l-effetti fuq is-saħħa tal-bniedem u l-ambjent ġew ivvalutati skont id-dispożizzjonijiet stipulati fir-Regolamenti (KE) Nru 451/2000 u (KE) Nru 1490/2002 għal firxa ta’ użi proposti min-notifikanti. Barra minn hekk, dawn ir-Regolamenti jaħtru lill-Istati Membri relaturi li għandhom jippreżentaw ir-rapporti ta’ valutazzjoni u r-rakkomandazzjonijiet rilevanti lill-Awtorità Ewropea dwar is-Sigurtà tal-Ikel (EFSA) skont l-Artikolu 10(1) tar-Regolament (KE) Nru 1490/2002. Għal aluminium phosphide, calcium phosphide, magnesium phosphide, 2,5-dichlorobenzoic acid methylester u sulcotrione l-Istat Membru relatur kien il-Ġermanja u l-informazzjoni kollha tressqet fid-19 ta’ Ġunju 2007 għal aluminium phosphide, calcium phosphide, magnesium phosphide u 2,5-dichlorobenzoic acid methylester u fid-9 ta’ Awwissu 2006 għal sulcotrione. Għal metamitron, u triadimenol l-Istat Membru relatur kien ir-Renju Unit u l-informazzjoni kollha rilevanti tressqet fit-22 ta’ Awwissu 2007 u d-29 ta’ Mejju 2006 rispettivament. Għal cymoxanil l-Istat Membru relatur kien l-Awstrija u l-informazzjoni kollha rilevanti tressqet fil-15 ta’ Ġunju 2007. Għall-fenamiphos l-Istat Membru relatur kienet l-Olanda u l-informazzjoni kollha rilevanti tressqet fid-9 ta’ Frar 2007. Għal tebuconazole l-Istat Membru relatur kien id-Danimarka u l-informazzjoni kollha rilevanti tressqet fil-5 ta’ Marzu 2007.

               (3)

               Ir-rapporti ta’ valutazzjoni ġew riveduti b’sistema inter pares mill-Istati Membri u l-EFSA u ġew ippreżentati lill-Kummissjoni fid-29 ta’ Settembru 2008 għal aluminium phosphide, calcium phosphide u metamitron, fit-30 ta’ Settembru 2008 għal magnesium phosphide, fis-17 ta’ Settembru 2008 għal cymoxanil u dodemorph, fis-26 ta’ Settembru 2008 għal 2,5-dichlorobenzoic acid methylester, fil-31 ta’ Lulju 2008 għal sulcotrione u fil-25 ta’ Settembru 2008 għal tebuconazole u triadimenol fl-għamla ta’ Rapporti Xjentifiċi tal-EFSA (4). Dan ir-rapport ġie rivedut mill-Istati Membri u mill-Kummissjoni fi ħdan il-Kumitat Permanenti dwar il-Katina Alimentari u s-Saħħa tal-Annimali u ġie ffinalizzat fit-28 ta’ Ottubru 2008 fil-format tar-rapporti ta’ reviżjoni tal-Kummissjoni għal aluminium phosphide, calcium phosphide, magnesium phosphide, cymoxanil, dodemorph, 2,5-dichlorobenzoic acid methylester, metamitron, sulcotrione, tebuconazole u triadimenol.

               (4)

               Minn investigazzjonijiet varji li saru deher li jista’ jiġi mistenni li l-prodotti ta’ protezzjoni tal-pjanti li fihom aluminium phosphide, calcium phosphide, magnesium phosphide, cymoxanil, dodemorph, 2,5-dichlorobenzoic acid methylester, metamitron, sulcotrione, tebuconazole jew triadimenolj issodisfaw, b’mod ġenerali, ir-rekwiżiti stipulati fl-Artikolu 5(1)(a) u (b) tad-Direttiva 91/414/KEE, partikolarment fir-rigward tal-użi li ġew investigati u ddettaljati fir-rapporti ta’ reviżjoni tal-Kummissjoni. Huwa għalhekk xieraq li dawn is-sustanzi attivi jiġu inklużi fl-Anness I, biex jiġi żgurat li fl-Istati Membri kollha jistgħu jiġu konċessi l-awtorizzazzjonijiet lill-prodotti għall-protezzjoni tal-pjanti li jkun fihom dawn is-sustanzi attivi skont id-disposizzjonijiet ta’ dik id-Direttiva.

               (5)

               Bla ħsara għal dik il-konklużjoni, huwa xieraq li jinkiseb iktar tagħrif dwar ċerti punti speċifiċi. L-Artikolu 6(1) tad-Direttiva 91/414/KEE jistipula li l-inklużjoni ta’ sustanza fl-Anness I tista’ tiġi suġġetta għall-kundizzjonijiet. Għalhekk, huwa xieraq għal metamitron biex in-notifikant jiġi obbligat li jippreżenta informazzjoni ulterjuri fir-rigward tal-metabolit M3 tal-ħamrija fuq l-ilma ta’ taħt l-art, fuq residwi fl-uċuh tar-raba’, fuq ir-riskju fit-tul għal għasafar insettivori u fuq ir-riskju speċifiku għall-għasafar u l-mammiferi li jistgħu jiġu kkontaminati mix-xorb ta’ ilma f’raba’ li jinħarat. Barra minn dan, għal sulcotrione huwa xieraq li n-notifikant jiġi obbligat jippreżenta informazzjoni ulterjuri fir-rigward tad-degradazzjoni fil-ħamrija u l-ilma għall-grupp ta’ atomi ta’ cyclohexadione u r-riskju fit-tul ta’ għasafar insettivori. Barra minn hekk, huwa xieraq li jintalab li tebuconazole jkun suġġett għal aktar testijiet għall-konferma tal-valutazzjoni tar-riskji għall-għasafar u l-mammiferi u din it-tip ta’ informazzjoni għandha titressaq min-notifikant. Barra dan, huwa xieraq li jintalab li tebuconazole u triadimenol jiġu soġġetti għal aktar testijiet tal-proprjetajiet potenzjali tagħhom ta’ tħarbit endokrinali, malli jiġu stabbiliti l-linjigwida ta’ prova tal-Organizazjoni għall-Kooperazzjoni Ekonomika u l-Iżvilupp fuq it-tħarbit endokrinali, jew, minflok, linjigwida miftiehma bi prova tal-Komunità. Fl-aħħar nett, huwa xieraq li jintalab li triadimenol ikun suġġett għal aktar testijiet għall-konferma tal-ispeċifikazzjoni kimika u r-riskju fit-tul għall-għasafar u l-mammiferi u li informazzjoni ta’ dan it-tip għandha titressaq min-notifikant.

               (6)

               Għandu jitħalla jiskadi perjodu raġjonevoli qabel ma sustanza attiva tiġi inkluża fl-Anness I biex l-Istati Membri u l-partijiet interessati jkunu jistgħu jħejju ruħhom biex jissodisfaw ir-rekwiżiti l-ġodda li se jirriżultaw mill-inklużjoni.

               (7)

               Bla ħsara għall-obbligi definiti bid-Direttiva 91/414/KEE bħala konsegwenza tal-inklużjoni ta’ sustanza attiva fl-Anness I, l-Istati Membri għandhom jingħataw perjodu ta’ sitt xhur wara l-inklużjoni biex jirrevedu l-awtorizzazzjonijiet eżistenti tal-prodotti għall-ħarsien tal-pjanti li fihom aluminium phosphide, calcium phosphide, magnesium phosphide, cymoxanil, dodemorph, 2,5-dichlorobenzoic acid methylester, metamitron, sulcotrione, tebuconazole u triadimenol biex jiżguraw li r-rekwiżiti stipulati bid-Direttiva 91/414/KEE, b’mod partikolari fl-Artikolu 13 tagħha u l-kundizzjonijiet rilevanti stipulati fl-Anness I, huma sodisfatti. L-Istati Membri għandhom ivarjaw, jibdlu jew jirtiraw, kif xieraq, awtorizzazzjonijiet eżistenti, skont id-dispożizzjonijiet tad-Direttiva 91/414/KEE. B’deroga mill-iskadenza stabbilita hawn fuq, għandu jiġi stipulat perjodu itwal għall-preżentazzjoni u l-valutazzjoni tad-dossier komplut tal-Anness III ta’ kull prodott għall-ħarsien tal-pjanti għal kull użu maħsub skont il-prinċipji uniformi stipulati fid-Direttiva 91/414/KEE.

               (8)

               L-esperjenza miksuba minn inklużjonijiet preċedenti fl-Anness I għad-Direttiva 91/414/KEE ta’ sustanzi attivi evalwati fil-qafas tar-Regolament (KEE) Nru 3600/92 uriet li jistgħu jinqalgħu xi diffikultajiet fl-interpretazzjoni tad-dmirijiet ta’ detenturi ta’ awtorizzazzjonijiet eżistenti dwar l-aċċess għad-dejta. Għalhekk biex jiġu evitati aktar diffikultajiet jidher li huwa meħtieġ li d-dmirijiet tal-Istati Membri jiġu ċċarati, speċjalment id-dmir li jivverifikaw li d-detentur ta’ awtorizzazzjoni juri li għandu aċċess għal dossier li jissodisfa r-rekwiżiti tal-Anness II ta’ din id-Direttiva. Madankollu, din il-kjarifika ma timponi l-ebda obbligi ġodda fuq l-Istati Membri jew fuq id-detenturi tal-awtorizzazzjonijiet meta mqabbla mad-direttivi li ġew adottati s’issa li jemendaw l-Anness I.

               (9)

               Għalhekk huwa xieraq li tiġi emendata d-Direttiva 91/414/KEE skont dan.

               (10)

               Il-miżuri previsti f’din id-Direttiva huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,

         ADOTTAT DIN ID-DIRETTIVA:
   Artikolu 1
   L-Anness I għad-Direttiva 91/414/KEE huwa emendat kif stipulat fl-Anness għal din id-Direttiva.
   Artikolu 2
   Sat-28 ta’ Frar 2010 l-Istati Membri għandhom jadottaw u jippubblikaw il-liġijiet, regolamenti u dispożizzjonijiet amministrattivi meħtieġa sabiex jikkonformaw ma’ din id-Direttiva. Huma għandhom jikkomunikaw minnufih lill-Kummissjoni t-test ta’ dawn id-dispożizzjonijiet u t-tabella ta’ korrelazzjoni bejn dawn id-dispożizzjonijiet u din id-Direttiva.
   Huma għandhom japplikaw dawn id-dispożizzjonijiet mill-1 ta’ Marzu 2010
   Meta l-Istati Membri jadottaw dawn id-dispożizzjonijiet, għandu jkun fihom referenza għal din id-Direttiva jew għandhom ikunu akkumpanjati b’referenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif trid issir din ir-referenza.
   Artikolu 3
   1.   L-Istati Membri, fejn meħtieġ, u skont id-Direttiva 91/414/KEE, jemendaw jew jirtiraw l-awtorizzazzjonijiet eżistenti għal prodotti għall-protezzjoni tal-pjanti li fihom aluminium phosphide, calcium phosphide, magnesium phosphide, cymoxanil, dodemorph, 2,5-dichlorobenzoic acid methylester, metamitron, sulcotrione, tebuconazole u triadimenol bħala sustanzi attivi sat-28 ta’ Frar 2010.
   Sa dik id-data huma għandhom b’mod partikolari jivverifikaw li jintlaħqu l-kundizzjonijiet fl-Anness I tad-Direttiva li jikkonċernaw aluminium phosphide, calcium phosphide, magnesium phosphide, cymoxanil, dodemorph, 2,5-dichlorobenzoic acid methylester, metamitron, sulcotrione, tebuconazole u triadimenol, bl-eċċezzjoni ta’ dawk identifikati fil-parti B tal-entrata li tikkonċerna dik is-sustanza attiva, u li d-detentur tal-awtorizzazzjoni jkollu, jew ikollu aċċess għal, dossier li jissodisfa r-rekwiżiti tal-Anness II ta’ dik id-Direttiva skont il-kundizzjonijiet tal-Artikolu 13 ta’ dik id-Direttiva.
   2.   Bħala deroga mill-paragrafu 1, għal kull prodott awtorizzat għall-protezzjoni tal-pjanti li fih aluminium phosphide, calcium phosphide, magnesium phosphide, cymoxanil, dodemorph, 2,5-dichlorobenzoic acid methylester, metamitron, sulcotrione, tebuconazole u triadimenol bħala jew l-unika sustanza attiva inkella bħala waħda minn bosta sustanzi attivi li kollha kemm huma ġew elenkati fl-Anness I tad-Direttiva 91/414/KEE sa mhux aktar tard mill-31 ta’ Ottubru 2009, l-Istati Membri għandhom jevalwaw mill-ġdid il-prodott skont il-prinċipji uniformi previsti fl-Anness VI għad-Direttiva 91/414/KEE, fuq il-bażi ta’ dossier li jissodisfa r-rekwiżiti tal-Anness III ta’ dik id-Direttiva u billi titqies il-parti B tal-entrata fl-Anness I għal dik id-Direttiva dwar aluminium phosphide, calcium phosphide, magnesium phosphide, cymoxanil, dodemorph, 2,5-dichlorobenzoic acid methylester, metamitron, sulcotrione, tebuconazole u triadimenol rispettivament. Fuq il-bażi ta’ din il-valutazzjoni, għandhom jistabbilixxu jekk il-prodott jissodisfax il-kundizzjonijiet stipulati fl-Artikolu 4(1)(b), (c), (d) u (e) tad-Direttiva 91/414/KEE.
   Wara li jistabbilixxu dan l-Istati Membri għandhom:

               (a)

               fil-każ ta’ prodott li fih aluminium phosphide, calcium phosphide, magnesium phosphide, cymoxanil, dodemorph, 2,5-dichlorobenzoic acid methylester, metamitron, sulcotrione, tebuconazole jew triadimenol bħala l-unika sustanza attiva, fejn meħtieġ, jemendaw jew jirtiraw l-awtorizzazzjoni mhux aktar tard mit-28 ta’ Frar 2014; jew

               (b)

               fil-każ ta’ prodott li fih aluminium phosphide, calcium phosphide, magnesium phosphide, cymoxanil, dodemorph, 2,5-dichlorobenzoic acid methylester, metamitron, sulcotrione, tebuconazole jew triadimenol bħala waħda minn bosta sustanzi attivi, fejn jeħtieġ, jemendaw jew jirtiraw l-awtorizzazzjoni sat-28 ta’ Frar 2014 jew sad-data stipulata għal emenda bħal din jew l-irtirar tagħha fid-Direttiva jew Direttivi rispettivi li inkludiet/inkludew is-sustanza jew sustanzi rilevanti fl-Anness I tad-Direttiva 91/414/KEE, skont liema minnhom seħħet l-aħħar.

         Artikolu 4
   Din id-Direttiva għandha tidħol fis-seħħ fl-1 ta’ Settembru 2009.
   Artikolu 5
   Din id-Direttiva hi indirizzata lill-Istati Membri.

      Magħmula fi Brussell, 19 ta’ Diċembru 2008.

            Għall-Kummissjoni

         Androulla VASSILIOU

            Membru tal-Kummissjoni

      (1)  ĠU L 230, 19.8.1991, p. 1.

      (2)  ĠU L 55, 29.2.2000, p. 25.

      (3)  ĠU L 224, 21.8.2002, p. 23.

      (4)  Ir-Rapport Xjentifiku EFSA (2008) 182, Konklużjoni dwar ir-reviżjoni inter pares tal-valutazzjoni dwar ir-riskju marbut mal-pestiċidi tas-sustanza attiva aluminium phosphide (iffinalizzat fid-29 ta’ Settembru 2008).
   Ir-Rapport Xjentifiku EFSA (2008) 183, Konklużjoni dwar ir-reviżjoni inter pares tal-valutazzjoni dwar ir-riskju marbut mal-pestiċidi tas-sustanza attiva calcium phosphide (iffinalizzat fid-29 ta’ Settembru 2008).
   Ir-Rapport Xjentifiku EFSA (2008) 190, Konklużjoni dwar ir-reviżjoni inter pares tal-valutazzjoni dwar ir-riskju marbut mal-pestiċidi tas-sustanza attiva magnesium phosphide (iffinalizzat fit-30 ta’ Settembru 2008).
   Ir-Rapport Xjentifiku EFSA (2008) 167, Konklużjoni dwar ir-reviżjoni inter pares tal-valutazzjoni dwar ir-riskju marbut mal-pestiċidi tas-sustanza attiva cymoxanil (iffinalizzat fis-17 ta’ Settembru 2008).
   Ir-Rapport Xjentifiku EFSA (2008) 170, Konklużjoni dwar ir-reviżjoni inter pares tal-valutazzjoni dwar ir-riskju marbut mal-pestiċidi tas-sustanza attiva dodemorph (iffinalizzat fis-17 ta’ Settembru 2008).
   Ir-Rapport Xjentifiku EFSA (2008) 180, Konklużjoni dwar ir-reviżjoni inter pares tal-valutazzjoni dwar ir-riskju marbut mal-pestiċidi tas-sustanza attiva 2,5-dichlorobenzoic acid methylester (iffinalizzat fis-26 ta’ Settembru 2008).
   Ir-Rapport Xjentifiku EFSA (2008) 185, Konklużjoni dwar ir-reviżjoni inter pares tal-valutazzjoni dwar ir-riskju marbut mal-pestiċidi tas-sustanza attiva metamitron (iffinalizzat fid-29 ta’ Settembru 2008).
   Ir-Rapport Xjentifiku EFSA (2008) 150, Konklużjoni dwar ir-reviżjoni inter pares tal-valutazzjoni dwar ir-riskju marbut mal-pestiċidi tas-sustanza attiva sulcotrione (iffinalizzat fil-31 ta’ Lulju 2008).
   Ir-Rapport Xjentifiku EFSA (2008) 176, Konklużjoni dwar ir-reviżjoni inter pares tal-valutazzjoni dwar ir-riskju marbut mal-pestiċidi tas-sustanza attiva tebuconazole (iffinalizzat fil-25 ta’ Settembru 2008).
   Ir-Rapport Xjentifiku EFSA (2008) 177, Konklużjoni dwar ir-reviżjoni inter pares tal-valutazzjoni dwar ir-riskju marbut mal-pestiċidi tas-sustanza attiva triadimenol (25 ta’ Settembru 2008).

      ANNESS
      L-entrata li ġejja għandha tiġi inkluża fl-aħħar parti tat-tabella fl-Anness I tad-Direttiva 91/414/KEE:

                     Nru

                     Isem Komuni, Numri ta’ Identifikazzjoni

                     L-isem IUPAC

                     Purità (1)

                     Dħul fis-seħħ

                     Skadenza tal-inklużjoni

                     Dispożizzjonijiet speċifiċi

                     “266

                     Aluminium phosphide
                     CAS No 20859-73-8
                     CIPAC No 227

                        Aluminium phosphide

                     ≥ 830 g/kg

                     1 ta' Settembru 2009

                     31 ta’ Awwissu 2019

                     PARTI A
                     Jistgħu jiġu awtorizzati biss użi bħala insettiċida jew rodentiċida fil-forma ta' prodotti lesti għall-użu li fihom aluminium phosphide.
                     Bħala rodentiċida jistgħu jiġu awtorizzati biss użi fil-beraħ.
                     L-awtorizzazzonijiet għandhom ikunu limitati għal utenti professjonali.
                     PARTI B
                     Għall-implimentazzjoni tal-prinċipji uniformi tal-Anness VI, għandhom jitqiesu l-konklużjonijiet tar-rapport ta' reviżjoni dwar aluminium phosphide, u b'mod partikolari l-Appendiċi I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa tal-Annimali fit-28 ta’ Ottubru 2008.
                     F’din il-valutazzjoni globali, l-Istati Membri jridu jagħtu attenzjoni partikolari:

                                 —

                                 lill-protezzjoni ta' konsumaturi u jiżguraw li l-prodotti skaduti lesti għall-użu li fihom aluminium phosphide jitneħħew mill-komodità tal-ikel fl-użi kontra organiżmi ta' ħsara u sussegwentament jiġi applikat perjodu addizzjonali adegwat ta' kustodja.

                                 —

                                 lis-sikurezza tal-operaturi u l-ħaddiema u jiżguraw li l-kundizzjonijiet tal-użu jippreskrivu l-applikazzjoni ta' tagħmir xieraq ta' protezzjoni personali u respiratorja;

                                 —

                                 lill-protezzjoni ta' operaturi u ħaddiema matul l-affumugazzjoni għal użi fuq ġewwa;

                                 —

                                 lill-protezzjoni ta' operaturi u ħaddiema malli jidħlu lura (wara perjodu ta' affumugazzjoni) għal użi fuq ġewwa;

                                 —

                                 il-protezzjoni ta' persuni fl-inħawi kontra t-tnixxija tal-gass għal użi fuq ġewwa;

                                 —

                                 lill-protezzjoni tal-għasafar u l-mammiferi. Il-kundizzjonijiet ta' awtorizzazzjoni għandhom jinkludu miżuri ta' taffija tar-riskju, pereżempju jingħalqu ħofor fl-art tal-annimali u l-kisba tal-inkorporazzjoni kompleta ta' granuli fil-ħamrija, fejn xieraq;

                                 —

                                 lill-protezzjoni ta’ organiżmi akwatiċi. Kundizzjonijiet ta' awtorizzazzjoni għandhom jinkludu miżuri tat-taffija tar-riskju, bħala huma żoni ta' paraventu bejn żoni ttrattati u korpi tal-ilma ta' taħt l-art, fejn xieraq.

                     267

                     Calcium phosphide
                     CAS No 1305-99-3
                     CIPAC No 505

                        Calcium phosphide

                     ≥ 160 g/kg

                     1 ta' Settembru 2009

                     31 ta' Awwissu 2019

                     PARTI A
                     Jistgħu jiġu awtorizzati biss użi bħala rodentiċida fil-forma ta' prodotti lesti għall-użu li fihom calcium phosphide.
                     L-awtorizzazzonijiet għandhom ikunu limitati għal utenti professjonali.
                     PARTI B
                     Għall-implimentazzjoni tal-prinċipji uniformi tal-Anness VI, għandhom jitqiesu l-konklużjonijiet tar-rapport ta' reviżjoni dwar calcium phosphide, u b'mod partikolari l-Appendiċi I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa tal-Annimali fit-28 ta’ Ottubru 2008.
                     In this overall assessment Member States must pay particular attention to:

                                 —

                                 F’din il-valutazzjoni globali, l-Istati Membri jridu jagħtu attenzjoni partikolari:

                                 —

                                 lis-sikurezza tal-operaturi u l-ħaddiema u jiżguraw li l-kundizzjonijiet tal-użu jippreskrivu l-applikazzjoni ta' tagħmir xieraq ta' protezzjoni personali u respiratorja;

                                 —

                                 lill-protezzjoni tal-għasafar u l-mammiferi. Il-kundizzjonijiet ta' awtorizzazzjoni għandhom jinkludu miżuri ta' taffija tar-riskju, pereżempju jingħalqu ħofor fl-art tal-annimali u l-kisba tal-inkorporazzjoni kompleta ta' granuli fil-ħamrija, fejn xieraq;

                     268

                     Magnesium phosphide
                     CAS No 12057-74-8
                     CIPAC No 228

                        Magnesium phosphide

                     ≥ 880 g/kg

                     1 ta' Settembru 2009

                     31 ta' Awwissu 2019

                     PARTI A
                     Jistgħu jiġu awtorizzati biss użi bħala insettiċida jew rodentiċida fil-forma ta' prodotti lesti għall-użu li fihom magnesium phosphide.
                     Bħala rodentiċida jistgħu jiġu awtorizzati biss użi fil-beraħ.
                     L-awtorizzazzjonijiet għandhom ikunu limitati għal utenti professjonali.
                     PARTI B
                     Għall-implimentazzjoni tal-prinċipji uniformi tal-Anness VI, għandhom jitqiesu l-konklużjonijiet tar-rapport ta' reviżjoni dwar magnesium phosphide, u b'mod partikolari l-Appendiċi I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa tal-Annimali fit-28 ta’ Ottubru 2008.
                     F’din il-valutazzjoni globali, l-Istati Membri jridu jagħtu attenzjoni partikolari:

                                 —

                                 lill-protezzjoni ta' konsumaturi u jiżguraw li l-prodotti skaduti lesti għall-użu li fihom magnesium phosphide jitneħħew mill-komodità tal-ikel fl-użi kontra organiżmi ta' ħsara u sussegwentament jiġi applikat perjodu addizzjonali adegwat ta' kustodja.

                                 —

                                 lis-sikurezza tal-operaturi u jiżguraw li l-kundizzjonijiet tal-użu jippreskrivu l-applikazzjoni ta' tagħmir xieraq ta' protezzjoni personali u respiratorja;

                                 —

                                 lill-protezzjoni ta' operaturi u ħaddiema matul l-affumugazzjoni għal użi fuq ġewwa;

                                 —

                                 lill-protezzjoni ta' operaturi u ħaddiema malli jidħlu lura (wara perjodu ta' affumugazzjoni) għal użi fuq ġewwa;

                                 —

                                 il-protezzjoni ta' persuni fl-inħawi kontra t-tnixxija tal-gass għal użi fuq ġewwa;

                                 —

                                 lill-protezzjoni tal-għasafar u l-mammiferi. Il-kundizzjonijiet ta' awtorizzazzjoni għandhom jinkludu miżuri ta' taffija tar-riskju, pereżempju jingħalqu ħofor fl-art tal-annimali u l-kisba tal-inkorporazzjoni kompleta ta' granuli fil-ħamrija, fejn xieraq;

                                 —

                                 lill-protezzjoni ta’ organiżmi akwatiċi. Kundizzjonijiet ta' awtorizzazzjoni għandhom jinkludu miżuri tat-taffija tar-riskju, bħala huma żoni ta' paraventu bejn żoni trattati u korpi tal-ilma ta' taħt l-art, fejn xieraq.

                     269

                     Cymoxanil
                     CAS No 57966-95-7
                     CIPAC No 419

                        1-[(E/Z)-2-cyano-2-methoxyiminoacetyl]-3-ethylurea

                     > 970 g/kg

                     1 ta' Settembru 2009

                     31 ta' Awwissu 2019

                     PARTI A
                     L-użi bħala fungiċida biss jistgħu jkunu awtorizzati.
                     PARTI B
                     Għall-implimentazzjoni tal-prinċipji uniformi tal-Anness VI, għandhom jitqiesu l-konklużjonijiet tar-rapport ta' reviżjoni dwar il-cymoxanil, u b'mod partikolari l-Appendiċi I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa tal-Annimali fit-28 ta' Ottubru 2008.
                     F’din il-valutazzjoni globali, l-Istati Membri jridu jagħtu attenzjoni partikolari:

                                 —

                                 lis-sikurezza tal-operaturi u l-ħaddiema u jiżguraw li l-kundizzjonijiet tal-użu jippreskrivu l-applikazzjoni ta’ tagħmir ta' protezzjoni personali xieraq;

                                 —

                                 lill-protezzjoni tal-ilma ta' taħt l-art, meta s-sustanza attiva tiġi applikata f'reġjuni b'kundizzjonjiet vulnerabbli tal-ħamrija u/jew klimatiċi;

                                 —

                                 lill-protezzjoni ta’ organiżmi akkwatiċi u għandhom jiżguraw li l-kundizzjonijiet ta’ awtorizzazzjoni jinkludu, fejn xieraq, miżuri ta' taffija tar-riskju bħalma huma ż-żoni ta’ paraventu.

                     270

                     Dodemorph
                     CAS No 1593-77-7
                     CIPAC No 300

                        cis/trans-[4-cyclododecyl]-2,6-dimethylmorpholine

                     ≥ 950 g/kg

                     1 ta' Settembru 2009

                     31 ta' Awwissu 2019

                     PARTI A
                     Jistgħu jiġu awtorizzati biss l-użi bħala funġiċida fuq pjanti ornamentali f'serer.
                     PARTI B
                     Għall-implimentazzjoni tal-prinċipji uniformi tal-Anness VI, għandhom jitqiesu l-konklużjonijiet tar-rapport ta' reviżjoni dwar dodemorph, u b'mod partikolari l-Appendiċi I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa tal-Annimali fit-28 ta’ Ottubru 2008.
                     F’din il-valutazzjoni globali, l-Istati Membri jridu jagħtu attenzjoni partikolari:

                                 —

                                 lis-sikurezza tal-operaturi u l-ħaddiema u jiżguraw li l-kundizzjonijiet tal-użu jippreskrivu l-applikazzjoni ta' tagħmir xieraq ta' protezzjoni personali u respiratorja fejn xieraq;

                                 —

                                 lill-protezzjoni tal-ilma ta' taħt l-art, meta s-sustanza attiva tiġi applikata f'reġjuni b'kundizzjonijiet vulnerabbli tal-ħamrija;

                           Il-kundizzjonijiet tal-awtorizzazzjoni għandhom jinkludu miżuri għat-taffija tar-riskju, fejn xieraq.

                     271

                     2,5-Dichlorobenzoic acid methylester
                     CAS No 2905-69-33
                     CIPAC No 686

                        methyl-2,5-dichlorobenzoate

                     ≥ 995 g/kg

                     1 ta' Settembru 2009

                     31 ta' Awwissu 2019

                     PARTI A
                     Jitgħu jiġu awtorizzati biss bħala regolatur tal-kobor tal-pjanti u fungiċida għat-tlaqqim tad-dwieli.
                     PARTI B
                     Għall-implimentazzjoni tal-prinċipji uniformi tal-Anness VI, għandhom jitqiesu l-konklużjonijiet tar-rapport ta' reviżjoni dwar 2,5-Dichlorobenzoic acid methylester u b'mod partikolari l-Appendiċi I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa tal-Annimali fit-28 ta’ Ottubru 2008.

                     272

                     Metamitron
                     CAS No41394-05-2
                     CIPAC No 381

                        4-amino-4,5-dihydro-3-methyl-6-phenyl-1,2,4-triazin-5-one

                     ≥ 960 g/kg

                     1 ta' Settembru 2009

                     31 ta' Awwissu 2019

                     PARTI A
                     L-użi bħala erbiċida biss jistgħu jkunu awtorizzati.
                     PARTI B
                     Waqt il-valutazzjoni tal-applikazzjonijiet għall-awtorizzazzjoni tal-prodotti għall-protezzjoni tal-pjanti li fihom metamitron għal użu għajr uċuh b’għeruq speċjalizzati, l-Istati Membri għandhom joqogħdu partikolarment attenti għall-kriterji fl-Artikolu 4(1)(b), u għandhom jiżguraw li tiġi pprovduta kull dejta u informazzjoni meħtieġa qabel ma tingħata awtorizzazzjoni bħal din.
                     Għall-implimentazzjoni tal-prinċipji uniformi tal-Anness VI, għandhom jitqiesu l-konklużjonijiet tar-rapport ta' reviżjoni dwar metamitron, u b'mod partikolari l-Appendiċi I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa tal-Annimali fit-28 ta’ Ottubru 2008.
                     F’din il-valutazzjoni globali, l-Istati Membri jridu jagħtu attenzjoni partikolari:

                                 —

                                 lis-sikurezza tal-operaturi u l-ħaddiema u jiżguraw li l-kundizzjonijiet tal-użu jippreskrivu l-applikazzjoni ta' tagħmir xieraq ta' protezzjoni personali u respiratorja fejn xieraq;

                                 —

                                 lill-ħarsien tal-ilma taħt l-art, meta s-sustanza attiva hija applikata fir-reġjuni b'ħamrija u/jew kundizzjonijiet ta' klima vulnerabbli.

                                 —

                                 lir-riskju għall-għasafar u l-mammiferi, u pjanti terrestri mhux immirati.

                           Il-kundizzjonijiet tal-awtorizzazzjoni għandhom jinkludu miżuri ta' taffija tar-riskju, fejn xieraq.
                     L-Istati Membri kkonċernati għandhom jirrikjedu l-preżentazzjoni ta' informazzjoni ulterjuri fir-rigward tal-metabolit M3 tal-ħamrija fuq l-ilma ta' taħt l-art, fuq residwi fl-uċuh tar-raba', fuq ir-riskju fit-tul għal għasafar insettivori u fuq ir-riskju speċifiku għall-għasafar u l-mammiferi li jistgħu jiġu kkontaminati mix-xorb ta' ilma f'raba' li jinħarat. Huma għandhom jiżguraw li n-notifikanti li fuq talba tagħhom ġiet inkluża metamitron f’dan l-Anness jipprovdu informazzjoni bħal din lill-Kummissjoni sal-31 ta’ Awwissu 2011.

                     273

                     Sulcotrione
                     CAS No 99105-77-8
                     CIPAC No 723

                        2-(2-chloro-4-mesylbenzoyl)cyclohexane-1,3-dione

                     ≥ 950 g/kg
                     Impuritajiet:

                                 —

                                 hydrogen cyanide: Mhux iktar minn 80 mg/kg

                                 —

                                 toluene: mhux iktar minn 4 g/kg

                     1 ta' Settembru 2009

                     31 ta' Awwissu 2019

                     PARTI A
                     L-użi bħala erbiċida biss jistgħu jkunu awtorizzati.
                     PARTI B
                     Għall-implimentazzjoni tal-prinċipji uniformi tal-Anness VI, għandhom jitqiesu l-konklużjonijiet tar-rapport ta' reviżjoni dwar sulcotrione, u b'mod partikolari l-Appendiċi I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa tal-Annimali fit-28 ta’ Ottubru 2008.
                     F’din il-valutazzjoni globali, l-Istati Membri jridu jagħtu attenzjoni partikolari:

                                 —

                                 lis-sikurezza tal-operaturi u jiżguraw li l-kundizzjonijiet tal-użu jippreskrivu l-applikazzjoni tat-tagħmir ta' protezzjoni personali fejn xieraq;

                                 —

                                 lir-riskju għal għasafar insettivori, pjanti akkwatiċi u terrestri mhux immirati, u antropodi mhux immirati.

                           Il-kundizzjonijiet tal-awtorizzazzjoni għandhom jinkludu miżuri ta' taffija tar-riskju, fejn xieraq.
                     L-Istati Membri kkonċernati għandhom jirrikjedu l-preżentazzjoni ta' informazzjoni ulterjuri dwar id-degradazzjoni fil-ħamrija u l-ilma tal-grupp ta' atomi cyclohexadione u r-riskju fit-tul għall-għasafar insettivori. Huma għandhom jiżguraw li n-notifikanti li fuq talba tagħhom ġiet inkluża sulcotrione f’dan l-Anness jipprovdu informazzjoni bħal din lill-Kummissjoni sa mhux aktar tard mill-31 ta’ Awwissu 2011.

                     274

                     Tebuconazole
                     CAS No 107534-96-3
                     CIPAC No 494

                        (RS)-1-p-chlorophenyl-4,4-dimethyl-3-(1H-1,2,4-triazol-1-ylmethyl)- pentan-3-ol

                     ≥ 905 g/kg

                     1 ta' Settembru 2009

                     31 ta' Awwissu 2019

                     PARTI A
                     L-użi bħala fungiċida biss jistgħu jkunu awtorizzati.
                     PARTI B
                     Għall-implimentazzjoni tal-prinċipji uniformi tal-Anness VI, għandhom jitqiesu l-konklużjonijiet tar-rapport ta' reviżjoni dwar tebuconazole, u b'mod partikolari l-Appendiċi I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa tal-Annimali fit-28 ta’ Ottubru 2008.
                     F’din il-valutazzjoni globali, l-Istati Membri jridu jagħtu attenzjoni partikolari:

                                 —

                                 is-sikurezza tal-operaturi u l-ħaddiema u jiżguraw li l-kundizzjonijiet tal-użu jippreskrivu l-applikazzjoni ta’ tagħmir ta' protezzjoni personali xieraq;

                                 —

                                 l-espożizzjoni djetetika tal-konsumaturi għal tebuconazole (triazole) metabolites;

                                 —

                                 il-protezzjoni tal-għasafar u l-mammiferi granivori u mammiferi erbivori u jridu jiżguraw li l-kundizzjonijiet ta' awtorizzazzjoni jinkludu, fejn xieraq, miżuri ta' taffija tar-riskju.

                                 —

                                 lill-protezzjoni ta’ organiżmi akkwatiċi u għandhom jiżguraw li l-kundizzjonijiet ta’ awtorizzazzjoni jinkludu, fejn xieraq, miżuri ta' taffija tar-riskju bħalma huma ż-żoni ta’ paraventu.

                           L-Istati Membri kkonċernati għandhom jitolbu l-preżentazzjoni ta’ informazzjoni ulterjuri sabiex jikkonfermaw il-valutazzjoni tar-riskju għal għasafar u l-mammiferi. Huma għandhom jiżguraw li n-notifikanti li fuq talba tagħhom ġiet inkluża tebuconazole l f’dan l-Anness jipprovdu informazzjoni bħal din lill-Kummissjoni sa mhux aktar tard mill-31 ta’ Awwissu 2011.
                     L-Istati Membri kkonċernati għandhom jiżguraw li n-notifikant iressaq aktar informazzjoni lill-Kummissjoni li jindirizzaw il-proprjetajiet potenzjali ta' tħarbit endokrinali ta' tebuconazole fi żmien sentejn wara l-adozzjoni tal-linjigwida ta' prova tal-OECD dwar it-tħarbit endokrinali jew, minflok, linjigwida ta’ prova miftiehma mill-Komunità.

                     275

                     Triadimenol
                     CAS No 55219-65-3
                     CIPAC No 398

                        (1RS,2RS;1RS,2SR)-1-(4-chlorophenoxy)-3,3-dimethyl-1-(1H-1,2,4-triazol-1-yl)butan-2-ol

                     ≥ 920 g/kg
                     isomer A (1RS,2SR), isomer B (1RS,2RS)
                     Diastereomer A, RS + SR, firxa:: 70 to 85 %
                     Diastereomer B, RR + SS, firxa: 15 to 30 %

                     1 ta' Settembru 2009

                     31 ta' Awwissu 2019

                     PARTI A
                     L-użi bħala fungiċida biss jistgħu jkunu awtorizzati.
                     PARTI B
                     Għall-implimentazzjoni tal-prinċipji uniformi tal-Anness VI, għandhom jitqiesu l-konklużjonijiet tar-rapport ta' reviżjoni dwar triadimenol, u b'mod partikolari l-Appendiċi I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa tal-Annimali fit-28 ta’ Ottubru 2008.
                     F’din il-valutazzjoni globali, l-Istati Membri jridu jagħtu attenzjoni partikolari:

                                 —

                                 lill-preżenza ta' N-methylpyrrolidone fi prodotti formulati fir-rigward tal-esponiment tal-operaturi, il-ħaddiema u l-persuni fl-inħawi;

                                 —

                                 lill-protezzjoni tal-għasafar u l-mammiferi. B’rabta ma' dawn ir-riskji identifikati, il-miżuri għat-taffija tar-riskju, bħal żoni ta' paraventu, għandhom jiġu applikati fejn xieraq.

                           L-Istati membri kkonċernati għandhom jiżguraw li n-notifikant jippreżenta lill-Kummissjoni

                                 —

                                 informazzjoni ulterjuri dwar l-ispeċifikazzjoni;

                                 —

                                 informazzjoni biex tindirizza dejjem aktar l-istima tar-riskju għall-għasafar u l–mammiferi.

                                 —

                                 informazzjoni biex tindirizza dejjem aktar ir-riskju ta' effetti ta' tħarbit endokrinali fuq il-ħut.

                           Huma għandhom jiżguraw li n-notifikanti li fuq talba tagħhom ġiet inkluża triadimenol f’dan l-Anness jipprovdu informazzjoni bħal din lill-Kummissjoni sa mhux aktar tard mill-31 ta’ Awwissu 2011.
                     L-Istati Membri kkonċernati għandhom jiżguraw li n-notifikant iressaq aktar informazzjoni lill-Kummissjoni li jindirizzaw il-proprjetajiet potenzjali ta' tħarbit endokrinali ta' triadimenol fi żmien sentejn wara l-adozzjoni tal-linjigwida ta' prova tal-OECD dwar it-tħarbit endokrinali jew, minflok, linjigwida ta’ prova miftiehma mill-Komunità.”

         (1)  Aktar dettalji dwar l-identità u l-ispeċifikazzjoni tas-sustanzi attivi jingħataw fir-rapport ta’ reviżjoni.


title: Direttiva tal-Kummissjoni 2007/55/KE tas-17 ta’ Settembru 2007 li temenda ċerti Annessi tad-Direttivi tal-Kunsill 76/895/KEE, 86/362/KEE u 90/642/KEE fir-rigward tal-livelli massimi ta’ residwi għal azinphos-methyl (Test b’relevanza għaż-ŻEE)

text:
                  18.9.2007

                  MT

                  Il-Ġurnal Uffiċjali ta’ l-Unjoni Ewropea

                  L 243/41

            DIRETTIVA TAL-KUMMISSJONI 2007/55/KE
      tas-17 ta’ Settembru 2007
      li temenda ċerti Annessi tad-Direttivi tal-Kunsill 76/895/KEE, 86/362/KEE u 90/642/KEE fir-rigward tal-livelli massimi ta’ residwi għal azinphos-methyl
      (Test b’relevanza għaż-ŻEE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva tal-Kunsill 76/895/KEE tat-23 ta’ Novembru ta’ l-1976 dwar l-iffissar ta’ livelli massimi għar- residwi ta’ pestiċidi ġewwa l-frott u ħaxix u fuqhom, (1) u b’mod partikolari l-Artikolu 5 tagħha,
      Wara li kkunsidrat id-Direttiva tal-Kunsill 86/362/KEE ta’ l-24 ta’ Lulju 1986 dwar l-iffissar tal-livelli massimi għar-residwi tal-pestiċidi ġewwa ċ-ċereali u fuqhom (2), u b’mod partikolari l-Artikolu 10 tagħha,
      Wara li kkunsidrat id-Direttiva tal-Kunsill 86/363/KEE ta’ l-24 ta’ Lulju 1986 dwar l-iffissar ta’ livelli massimi għal residwi ta’ pestiċidi ġewwa affarijiet ta’ l-ikel ta’ oriġini mill-annimali u fuqhom (3), u b’mod partikolari l-Artikolu 10 tagħha,
      Wara li kkunsidrat id-Direttiva tal-Kunsill 90/642/KEE tas-27 ta’ Novembru 1990 dwar l-iffissar ta’ livelli massimi għal residwi tal-pestiċidi ġewwa ċerti prodotti oriġinarji mill-pjanti u fuqhom, inkluż il-frott u l-ħaxix (4), u b’mod partikolari l-Artikolu 7 tagħha,
      Billi:

                  (1)

                  Il-Kummissjoni kienet mgħarrfa li għal azinphos-methyl l-MRLs (Livelli Massimi ta’ Residwi) attwali jista’ jkun li jeħtieġu li jiġu riveduti fid-dawl tad-disponibilità ta’ tagħrif ġdid dwar it-tossikoloġija u l-konsum tal-konsumatur. Il-Kummissjoni talbet lill-Istati Membri li qagħdu bħala rapporteur għal azinphos-methyl skond id-Direttiva tal-Kunsill 91/414/KEE (5), sabiex jagħmlu proposta għar-reviżjoni ta’ l-MRLs tal-Komunità. Proposta bħal din tressqet quddiem il-Kummissjoni.

                  (2)

                  L-MRLs tal-Komunità u l-livelli rrakkomandati mill-Codex Alimentarius huma stabbiliti u evalwati skond proċeduri simili. Hemm numru ta’ MRLs tal-Codex għal azinphos-methyl. L-MRLs tal-Komunità bbażati fuq l-MRLs tal-Codex ġew evalwati wkoll mill-Istat Membru Rapporteur fid-dawl tat-tagħrif ġdid dwar ir-riskji għall-konsumaturi.

                  (3)

                  Is-soġġettar ta’ matul il-ħajja u dak fuq terminu ta’ żmien qasir tal-konsumaturi għal azinphos-methyl permezz tal-prodotti ta’ l-ikel ġie evalwat mill-ġdid skond il-proċeduri u l-prattiċi tal-Komunità, filwaqt li jitqiesu l-Linji Gwida ppubblikati mill-Organizzazzjoni Dinjija tas-Saħħa (6). Fuq din il-bażi, huwa xieraq li jiġu ffissati livelli massimi ġodda ta’ residwi, li jiżguraw li ma jkun hemm l-ebda soġġettar inaċċettabbli tal-konsumatur.

                  (4)

                  Sabiex ikun żgurat li l-konsumatur jitħares kif xieraq mis-soġġettar għar-residwi li jirriżultaw mill-użu mhux awtorizzat tal-prodotti tal-ħarsien tal-pjanti, livelli massimi ta’ residwi għandhom ikunu stabbiliti għall-permutazzjonijiet ta’ prodotti/perstiċidi rilevanti fil-limitu minimu tad-determinazzjoni analitika.

                  (5)

                  Għalhekk jinħtieġ li jitbiddlu l-livelli massimi ta’ residwi stipulati fl-Annessi tad-Direttivi 76/895/KEE, 86/362/KEE, 86/363/KEE u 90/642/EEC, sabiex jippermettu sorveljanza u kontroll xierqa tal-projbizzjoni ta’ l-użi tagħhom u sabiex iħarsu l-konsumatur.

                  (6)

                  Permezz ta’ l-Organizzazzjoni Dinjija tal-Kummerċ, l-imsieħba kummerċjali tal-Komunità kienu mgħarrfa dwar il-livelli massimi ġodda ta’ residwi u se jitqiesu l-kummenti tagħhom dwar dawn il-livelli.

                  (7)

                  Għalhekk id-Direttivi 76/895/KEE, 86/362/KEE, 86/363/KEE u 90/642/KEE għandhom jiġu emendati skond dan.

                  (8)

                  Il-miżuri previsti f’din id-Direttiva huma skond l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,

            ADOTTAT DIN ID-DIRETTIVA:
      Artikolu 1
      Fl-Anness II tad-Direttiva 76/895/KEE, titħassar l-entrata relatata ma’ azinphos-methyl.
      Artikolu 2
      Id-Direttiva 86/362/KEE hija emendata skond l-Anness I ta’ din id-Direttiva.
      Artikolu 3
      Id-Direttiva 86/363/KEE hija emendata skond l-Anness II ta’ din id-Direttiva.
      Artikolu 4
      Id-Direttiva 90/642/KEE hija emendata skond l-Anness III ta’ din id-Direttiva.
      Artikolu 5
      L-Istati Membri għandhom jadottaw u jippubblikaw, sa mhux iktar tard mit-18 ta’ Marzu 2008, il-liġijiet, ir-regolamenti, u d-dispożizzjonijiet amministrattivi meħtieġa sabiex jikkonformaw ma’ din id-Direttiva. Huma għandhom jikkomunikaw minnufih lill-Kummissjoni t-test ta’ dawk id-dispożizzjonijiet u tabella ta’ korrelazzjoni bejn dawk id-dispożizzjonijiet u din id-Direttiva.
      Huma għandhom japplikaw dawk id-dispożizzjonijiet mid-19 ta’ Marzu 2008.
      Meta l-Istati Membri jadottaw dawn id-dispożizzjonijiet, dawn għandu jkollhom referenza għal din id-Direttiva jew ikunu akkumpanjati b’referenza tali meta jiġu uffiċjalment ippubblikati. L-Istati Membri għandhom jiddeterminaw kif trid issir din it-tip ta’ referenza.
      Artikolu 6
      Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha fil-Ġurnal Uffiċjali ta’ l-Unjoni Ewropea.
      Artikolu 7
      Din id-Direttiva hija indirizzata lill-Istati Membri.

         Magħmul fi Brussell, 17 ta’ Settembru 2007.

               Għall-Kummissjoni

            Markos KYPRIANOU

               Membru tal-Kummissjoni

         (1)  ĠU L 340, 9.12.1976, p. 26. Id-Direttiva kif emendata l-aħħar bid-Direttiva tal-Kummissjoni 2007/8/KE (ĠU L 63, 1.3.2007, p. 9).

         (2)  ĠU L 221, 7.8.1986, p. 37. Id-Direttiva kif emendata l-aħħar bid-Direttiva tal-Kummissjoni 2007/27/KE (ĠU L 128, 16.5.2007, 31).

         (3)  ĠU L 221, 7.8.1986, p. 43. Id-Direttiva kif emendata l-aħħar bid-Direttiva tal-Kummissjoni 2007/28/KE (ĠU L 135, 26.5.2007, p. 6).

         (4)  ĠU L 350, 14.12.1990, p. 71. Id-Direttiva kif l-aħħar emendata bid-Direttiva tal-Kummissjoni 2007/39/KE (ĠU L 165, 27.6.2007, p. 25).

         (5)  ĠU L 230, 19.8.1991, p. 1. Id-Direttiva kif l-aħħar emendata bid-Direttiva tal-Kummissjoni 2007/52/KE (ĠU L 214, 17.8.2007, p. 3).

         (6)  Il-Linji Gwida għat-tbassir tal-konsum djetetiku ta’ residwi tal-pestiċidi (riveduti), imħejjija mill-GEMS/Programm ta’ Ikel f’kollaborazzjoni mal-Kumitat Codex dwar ir-Residwi tal-Pestiċidi, ippubblikati mill-Organizzazzjoni Dinjija tas-Saħħa fl-1997 (WHO/FSF/FOS/97.7).

         ANNESS I
         Fil-Parti A ta' l-Anness II tad-Direttiva 86/362/KEE, tiżdied il-linja li ġejja:

                        Residwi tal-Pestiċida

                        Livelli massimi f’mg/kg

                        “Azinphos-methyl

                        0,05 (*)
                        ĊEREALI”

         ANNESS II
         Fil-Parti A ta' l-Anness II tad-Direttiva 86/363/KEE, tiżdied il-linja li ġejja:

                        Livelli massimi f'mg/kg (ppm)

                        Residwi tal-Pestiċida

                        tax-xaħam fil-laħam, preparazzjonijiet tal-laħam, il-ġewwieni u xaħmijiet ta’ l-annimali elenkati fl-Anness I taħt l-intestaturi Nri ex 0201 , 0202 , 0203 , 0204 , 0205 00 00 , 0206 , 0207 , ex 0208 , 0209 00 , 0210 , 1601 00  u 1602  (1) (4)

                        għal ħalib tal-baqra u ħalib tal-baqra sħiħ elenkat fl-Anness I taħt l-intestaturi Nri 0401 ; għal oġġetti ta' l-ikel oħra fl-intestaturi Nri. 0401 , 0402 , 0405 00  u 0406  skond (2) (4)

                        ta’ bajd frisk mingħajr qoxra, ta’ bajd ta’ l-għasafar u l-isfar tal-bajd elenkati fl-Anness I taħt l-intestaturi Nri 0407 00  u 0408  (3) (4)

                        “Azinphos-methyl

                        0,01  (*)

                        0,01  (*)

                        0,01  (*)

            (*)  tindika l-aktar limitu baxx tad-determinazzjoni analitika”

         ANNESS III
         Fil-Parti A ta' l-Anness II tad-Direttiva 90/642/KEE, tiżdied il-kolonna li ġejja:

                        “Gruppi u eżempji ta’ prodotti individwali li għalihom japplikaw l-MRLs

                        Azinphos-methyl

                  1.   Frott, frisk, imnixxef jew mhux imsajjar, ippreżervat bl-iffriżar, li ma fihx zokkor miżjud, ġewż

                                    (i)

                                    IL-FROTT TAĊ-ĊITRU

                        0,05  (*)

                        Grejpfrut

                        Lumi

                        Lajm

                        Mandolin (inklużi l-klementini u ibridi oħra)

                        Larinġ

                        Pomelos

                        Oħrajn

                                    (ii)

                                    ĠEWŻ TAS-SIĠAR (TREE NUTS) (bil-qoxra jew mingħajrha)

                        0,5

                        Lewż

                        Ġewż tal-Brażil

                        Ġewż ta’ l-anakardju

                        Qastan

                        Ġewż ta' l-Indi

                        Ġellewż

                        Makadamja

                        Ġewż tal-Pekan

                        Ġewż ta’ l-arznu (pine nuts)

                        Pistaċċi

                        Ġewż

                        Oħrajn

                                    (iii)

                                       FROTT TAŻ-ŻERRIEGĦA (POME FRUIT)

                        0,5  (t)

                        Tuffieħ

                        Lanġas

                        Sfarġel

                        Oħrajn

                                    (iv)

                                    FROTT TA’ L-GĦADMA

                        0,5  (t)

                        Berquq

                        Ċirasa

                        Ħawħ (inklużi n-nuċiprisk u ibridi simili)

                        Għanbaqar

                        Oħrajn

                                    (v)

                                    BERRIES U FROTT ŻGĦIR

                                    (a)

                                    Għeneb tal-mejda u ta’ l-inbid

                        0,05  (*)

                        Għeneb tal-mejda

                        Għeneb ta' l-inbid

                                    (b)

                                    Frawli (ħlief dak selvaġġ)

                        0,5  (t)

                                    (ċ)

                                    Frott tal-qasab (ħlief dak selvaġġ)

                        0,5  (t)

                        Tut

                        Dewberries

                        Loganberries

                        Ċawsli

                        Oħrajn

                                    (d)

                                    Frott żgħir ieħor u berries (ħlief dak selvaġġ)

                        Bilberries

                        Cranberries

                        0,1

                        Passolina (ħamra, sewda u bajda)

                        0,5  (t)

                        Gooseberries

                        0,5  (t)

                        Oħrajn

                        0,05  (*)

                                    (e)

                                    Berries u frott salvaġġ

                        0,05  (*)

                                    (vi)

                                    MĦALLTIN

                        0,05  (*)

                        Avokado

                        Banana

                        Tamal

                        Tin

                        Kiwi

                        Kumquats

                        Litchis

                        Mango

                        Żebbuġ (konsum domestiku)

                        Żebbuġ (estrazzjoni taż-żejt)

                        Papaja

                        Passion fruit

                        Ananas

                        Rummien

                        Oħrajn

                  2.   Ħxejjex, friski jew mhux imsajrin, iffriżati jew imnixxfin

                                    (i)

                                    ĦXEJJEX FIL-FORMA TA’ TUBERI JEW GĦERUQ

                        0,05  (*)

                        Pitrava zokkrija

                        Zunnarija

                        Cassava

                        Krafes

                        Fiġel

                        Artiċokks

                        Zunnarija bajda

                        Għeruq tat-tursin

                        Ravanell

                        Sassefrika

                        Patata ħelwa

                        Swedes

                        Ġdur

                        Ġamm

                        Oħrajn

                                    (ii)

                                    ĦXEJJEX F’SURA TA’ BASAL

                        0,05  (*)

                        Tewm

                        Basal

                        Shallots

                        Spring onions

                        Oħrajn

                                    (iii)

                                    ĦXEJJEX LI HUMA L-FROTTA TAL-PJANTA

                                    (a)

                                    Solanacea

                        0,05  (*)

                        Tadam

                        Bżar

                        Brunġiel

                        Okra

                        Oħrajn

                                    (b)

                                    Kukurbiti - tal-qoxra li tittiekel

                        Ħjar

                        0,2

                        Gherkins

                        Qarabali

                        Oħrajn

                        0,05  (*)

                                    (ċ)

                                    Kukurbiti tal-qoxra li ma tittikilx

                        0,05  (*)

                        Bettieħ

                        Squashes

                        Dulliegħ

                        Oħrajn

                                    (d)

                                    Qamħirrum ħelu

                        0,05  (*)

                                    (iv)

                                    ĦXEJJEX BRASSIKA

                        0,05  (*)

                                    (a)

                                    Brassika li tagħmel il-fjuri

                        Brokkli (inkluża l-Calabrese)

                        Pastard

                        Oħrajn

                                    (b)

                                    Brassika bir-ras

                        Brussels sprouts

                        Kaboċċa tar-ras

                        Oħrajn

                                    (ċ)

                                    Brassika bil-weraq

                        Kaboċċa taċ-Ċina

                        Kale

                        Oħrajn

                                    (d)

                                    Ġidra

                                    (v)

                                    ĦXEJJEX LI L-WERAQ TAGĦHOM JITTIEKEL U ĦAXIX AROMATIKU FRISK

                        0,05  (*)

                                    (a)

                                    Ħass u simili

                        Krexxuni

                        Ħass tal-ħaruf

                        Ħass

                        Scarole (spinaċi tal-werqa wiesa)

                        Insalata

                        Weraq u zkuk tal-brassika, inklużi l-ħxejjex tal-ġidra

                        Oħrajn

                                    (b)

                                    Spinaċi u simili

                        Spinaċi

                        Weraq tal-pitravi (chard)

                        Oħrajn

                                    (ċ)

                                    Krexxuni ta’ l-ilma

                                    (d)

                                    Witloof

                                    (e)

                                    Ħaxix aromatiku

                        Maxxita

                        Il-kurrat salvaġġ

                        Tursin

                        Weraq tal-karfus

                        Oħrajn

                                    (vi)

                                    ĦXEJJEX LEGUMI (friski)

                        0,05  (*)

                        Fażola (bl-imżiewed)

                        Fażola (mingħajr imżiewed)

                        Piżelli (bl-imżiewed)

                        Piżelli (mingħajr imżiewed)

                        Oħrajn

                                    (vii)

                                    ĦXEJJEX FORMA TA’ ZOKK (friski)

                        0,05  (*)

                        Asparagu

                        Kardun

                        Karfus

                        Bużbież

                        Qaqoċċ

                        Kurrat

                        Ir-Rabarbru

                        Oħrajn

                                    (viii)

                                    FAQQIEGĦ

                        0,05  (*)

                                    (a)

                                    Faqqiegħ ikkoltivat

                                    (b)

                                    Faqqiegħ salvaġġ

                                    3.

                                    Żrieragħ imnixxfin

                        0,05  (*)

                        Fażola

                        Għads

                        Piżelli

                        Lupini

                        Oħrajn

                  4.   Żjut ta’ żrieragħ

                        Żerriegħa tal-kittien

                        Karawett

                        Żerriegħa tal-pepprin

                        Ġulġlien

                        Żerriegħa tal-ġirasol

                        Żerriegħa tal-lift

                        Żerriegħa tas-sojja

                        Żerriegħa tal-mustarda

                        Żerriegħa tal-qoton

                        0,2

                        Żerriegħa tal-qanneb

                        Oħrajn

                        0,05  (*)

                                    5.

                                    Patata

                        0,05  (*)

                        Patata bikrija

                        Varjazzjonijiet ta’ patata

                                    6.

                                    Te (weraq imnixxef u zkuk, iffermentati jew mod ieħor, Camellia sinensis)

                        0,1  (*)

                                    7.

                                    Ħops (imnixxef), inklużi ħbub tal-ħops u ħops fil-forma ta' trab mhux ikkonċentrat

                        0,1  (*)

            (*)  Tindika l-anqas limitu tad-determinazzjoni analitika.

            (t)  Il-livelli massimi temporanji ta’ residwi sat-18 ta’ Settembru 2008. Wara din id-data l-livelli massimi ta’ residwi għandhom ikunu 0.05 (*) mg/kg sakemm ma jitbiddlux permezz ta' Direttiva jew Regolament.”.


title: Id-Direttiva tal-Kummissjoni 2003/79/KE tat-13 ta’ Awissu 2003 li temenda d-Direttiva tal-Kunsill 91/414/KEE sabiex tinkludi Coniothyrium minitans bħala sostanza attivaTest b’relevanza għaż-ŻEE

text:
Avviż Legali Importanti

|

32003L0079

Official Journal L 205 , 14/08/2003 P. 0016 - 0018

		Id-Direttiva tal-Kummissjoni 2003/79/KEtat-13 ta’ Awissu 2003li temenda d-Direttiva tal-Kunsill 91/414/KEE sabiex tinkludi Coniothyrium minitans bħala sostanza attiva(Test b’relevanza għaż-ŻEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunitajiet Ewropej,Wara li kkunsidraw id-Direttiva tal-Kunsill 91/414/KEE tal-15 ta’ Lulju 1991 dwar it-tqiegħid ta’ prodotti biex jipproteġu l-pjanti fuq is-suq, kif inhu emendat l-aħħar mid-Direttiva tal-Kumissjoni 2003/70/KE(2), u partikolarment l-Artikolu 6 [1] tagħha,Billi:(1) Skond l-Artikolu 6 [2] tad-Direttiva 91/414/KEE, l-awtoritajiet Ġermaniżi f’10 ta’ Settembru 1997 rċievew applikazzjoni minn Prophyta GmbH, hawnhekk iżjed ‘il quddiem msejħa l-applikant, għall-inklużjoni tas-sostanza attiva Coniothyrium minitans fl-Anness I tad-Direttiva. Id-Deċiżjoni tal-Kummissjoni 98/676/KE [3] ikkonfermat illi d-dokument kien "kompletat" fis-sens illi jista’ jiġi kkunsidrat bħala sodisfaċenti, fil-priinċipju, id-data u l-informazzjoni rikjesti minn l-Annessi II u III tad-Direttiva 91/414/KEE.(2) Għal din is-sostanza attiva, l-effetti fuq is-saħħa tal-bniedem u ta’ l-ambjent ġew ivvalutati skond id-dispożizzjonijiet ta’ l-Artikoli 6(2) u (4) tad-Direttiva 91/414/KEE, għall-użi proposti mill-applicant. L-Istat Membru li huwa r-relatur nominat issottometta rapport abbozzat dwar is-sostanza lill-Kummissjoni fit-13 ta’ Marzu 2000.(3) Ir-rapport abbozzat kien revedut mill-Istati Membri u l-Kummissjoni fi ħdan il-Kummissjoni Permanenti tal-Food Chain u s-Saħħa ta’ l-Annimali. Ir-reviżjoni kienet finalizzata fl-4 ta’ Lulju 2003 fil-format tar-rapport reviżjonali għall-Coniothyrium minitans tal-Kummissjoni.(4) Ir-reviżjoni ma rrivelatx mistoqsijiet jew interessi li rrikjedew konsultazzjoni ma’ l-Awtorità Ewropea għas-Sigurtà ta’ l-Ikel.(5) Deher minn diversi eżaminazzjoniet li saru illi l-prodotti li jipproteġu l-pjanti u li jikkontjenu l-Coniothyrium minitans jissodisfaw, in ġenerali, ir-rekwiżiti msemmija fl-Artikolu 5(1)(a) u (b) tad-Direttiva 91/414/KEE fid-dawl ta’ l-Artikolu 5(3) ta’ l-istess, in partikolari rigward l-użijiet li ġew eżaminati u dettaljati fir-rapport reviżjonali tal-Kummissjoni. Huwa għalhekk xieraq li din is-sostanza attiva tiġi inkluża fl-Anness I, sabiex jiġi żgurat illi fl-Istati Membri kollha, l-awtorizazzjonijiet tal-prodotti li jipproteġu l-pjanti u li jikkontjenu din is-sostanza attiva jitgħu jiġu mogħtija skond id-dispożizzjonijiet ta’ dik id-Direttiva.(6) Għalkemm il-Prinċipji Uniformi għad iridu jiġu addottati għal micro-organiżmi, huwa xieraq illi l-Istati Membri japplikaw id-dispożizzjonijiet ġenerali ta’ l-Artiloku 4 tad-Direttiva meta jagħtu l-awtorizazzjonjiet. Huwa xieraq li jiġi pprovdut ir-rapport revizjonali finali, iżda l-informazzjoni kunfidenzali fis-sens ta’ l-Artikolu 14 tad-Direttiva 91/414/KEE, hija disponibbli jew mqiegħda għad-dispożizzjoni mill-Istati Membri għall-konsultazzjoni tal-partijiet interessati.(7) Wara l-inklużjoni, l-Istati Membri jiġu mogħtija perijodu raġjonevoli sabiex jimplimentaw id-dispożizzjonijiet tad-Direttiva 91/414/KEE rigward il-prodotti li jipproteġu l-pjanti u li jikkontjenu l-Coniothyrium minitans, u partikolarment biex jirrevedu l-awtorizazzjonijiet provisjonali eżistenti u, mhux aktar tard minn l-aħħar ta’ dan il-perijodu, jittrasformaw dawk l-awtorizazzjonijiet provisjonali f’awtorizazzjonijiet sħaħ, sabiex jemendawhom jew jirtirawhom skond id-dispożizzjonijiet tad-Direttiva 91/414/KEE.(8) Huwa għalhekk xieraq li tiġi emedata d-Direttiva għal dik ir-raġuni.(9) Il-miżuri provduti għal din id-Direttiva huma skond l-opinjoni tal-Kumitat Permanenti tal-Food Chain u s-Saħħa ta’ l-Annimali.ADOTTAT DIN ID-DIRETTIVA:L-Artikolu 1L-Anness I għad-Direttiva 91/414/KEE huwa emendat kif stipulat fl-Anness ta’ din id-Direttiva.L-Artikolu 2L-Istati Membri jaddottaw u jippublikaw, mhux aktar tard mit-30 ta’ Ġunju 2004, il-liġijiet, regolamenti u dispożizzjonijiet amministrattivi neċessarji sabiex iħarsu din id-Direttiva. Għandhom jgħarrfu fil-pront lill-Kummissjoni bl-istess.Għandhom japplikaw dawk id-dispożizzjonijiet mill-1 ta’Lulju 2004.Meta l-Istati Membri jaddottaw dawk id-dispożizzjonijiet, għandhom jkollhom referenza għal din id-Direttiva jew jkunu akkompanjati b’tali referenza fl-okkazzjoni tal-pubblikazzjoni uffiċjali tagħhom. L-Istati Membri għandhom jistabbilixxu kif trid issir din ir-riferenza.L-Artikolu 31. L-Istati Membri għandhom jirrevedu l-awtorizazzjoni għal kull prodott li jipproteġi l-pjanti u li jikkontjeni l-Coniothyrium minitans sabiex jizguraw illi l-kondizzjonijiet relatati ma’ din is-sostanza attiva stiputlati fl-Annes I tad-Direttiva 91/414/KEE jiġu mħarsa. Fejn hemm bżonn, għandhom jemendaw jew jirtiraw l-awtorizazzjonijiet skond id-Direttiva 91/414/KEE, mhux aktar tard mit-30 ta’ Ġunju 2004.2. Għal kull prodott awtorizzat li jipproteġi l-pjanti u li jikkontjeni l-Coniothyrium minitans bħala l-unika sostanza attiva, jew bħala waħda minn aktar sostanzi attivi li kienu kollha elenkati fl-Anness I tad-Direttiva 91/414/KEE mhux aktar tard mill-31 ta’ Diċembru 2004, l-Istati Membri għandhom jerġgħu jevalwaw il-prodott fuq il-bażi tad-dokument li jissodisfa r-rekwiżiti ta’ l-Anness III ta’ l-istess. Fuq il-bażi ta’ dik l-evalwazzjoni, għandhom jistabbilixxu jekk il-prodott jissodisfax il-kondizzjonijiet stipulati fl-Artikolu 4(1)(b), (c), (d) u (e) tad-Direttiva 91/414/KEE. Fejn hemm bżonn u mhux aktar tard mit-30 ta’ Ġunju 2005, għandhom jemendaw jew jirtiraw l-awtorizazzjoni għal kull prodott li jipproteġi l-pjanti li ma jissodisfax il-kondizzjonijiet msemmija.L-Artikolu 4Din id-Direttiva tidħol fis-seħħ fl-1 ta’ Jannar 2004.L-Artikolu 5Din id-Direttiva qiegħda tiġi ndirizzata lill-Istati Membri.Magħmula fi Brussel, fit-13 ta’ Awissu 2003.Ghall-KummissjoniDavid ByrneMembru tal-Kummissjoni[1] ĠU L 230, tad-19.8.91, p. 1.[2] ĠU L 184, tat-23.7.3, p. 9.[3] ĠU L 317, 26.tal-11.98, p. 47.--------------------------------------------------L-ANNESSFl-Anness I il-filliera li ġejja hija miżjuda fl-aħħar tat-tabella."Nru | Isem, numri ta' identifikazzjoni, komuni | Isem IUPAC | Purità | Dħul fis-seħħ | Skandenza ta' l-inklużjoni | Dispożizzjonijiet speċifiċi |71 | Coniothyrium minitans Razza CON/M/91-08 (DSM 9660) CIPAC Nru 614 | Mhux applikabbli | Għad-dettalji tal-purità u Kontroll ta' produzzjoni ara r-Rapport Reviżjonali | fl-1 ta' Jannar 2004. | fil-31 ta' Diċembru 2013. | Użi għal fungiċidju biss jistgħu jiġu awtorizzati. Meta jiġu mogħtija awtorizazzjonijiet, il-konklużjonijiet tar-rapport reviżjonali fuq il-, u partikolarment Appendiċi I u II ta' l-istess, kif finalizzat fill-Kumitat Permanenti tal-u s-Saħħa ta' l-Annimali fuq 4ta' Lulju 2003 għandu jittieħed in konsiderazzjoni. F'din il-valutazzjoni komplessiva: L-Istati Membri għandhom jagħtu attenzjoni partikolari lis-sigurtà ta' l-operatur u l-ħaddiem sabiex jiżguraw illiil-kondizzjonijiet ta' l-awtorizazzjoni jinkludu miżuri protettivi-xierqa. |--------------------------------------------------


title: Direttiva tal-Kummissjoni 2009/4/KE tat- 23 ta’ Jannar 2009 Kontromiżuri għall-prevenzjoni u għall-identifikazzjoni tal-manipulazzjoni tar-rekords tat-takografi, li jemendaw id-Direttiva 2006/22/KE tal-Parlament Ewropew u tal-Kunsill dwar il-kundizzjonijiet minimi għall-implimentazzjoni tar-Regolamenti tal-Kunsill (KEE) Nri 3820/85 u 3821/85 dwar il-leġiżlazzjoni soċjali li għandha x'taqsam ma' attivitajiet tat-trasport bit-triq u li tħassar id-Direttiva tal-Kunsill 88/599/KEE (Test b’relevanza għaż-ŻEE)

text:
               24.1.2009

               MT

               Il-Ġurnal Uffiċjali ta’ l-Unjoni Ewropea

               L 21/39

         DIRETTIVA TAL-KUMMISSJONI 2009/4/KE
   tat-23 ta’ Jannar 2009
   Kontromiżuri għall-prevenzjoni u għall-identifikazzjoni tal-manipulazzjoni tar-rekords tat-takografi, li jemendaw id-Direttiva 2006/22/KE tal-Parlament Ewropew u tal-Kunsill dwar il-kundizzjonijiet minimi għall-implimentazzjoni tar-Regolamenti tal-Kunsill (KEE) Nri 3820/85 u 3821/85 dwar il-leġiżlazzjoni soċjali li għandha x'taqsam ma' attivitajiet tat-trasport bit-triq u li tħassar id-Direttiva tal-Kunsill 88/599/KEE
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva 2006/22/KE tal-Parlament Ewropew u tal-Kunsill tal-15 ta’ Marzu 2006 dwar il-kundizzjonijiet minimi għall-implimentazzjoni tar-Regolamenti tal-Kunsill (KEE) Nri 3820/85 u 3821/85 dwar il-leġiżlazzjoni soċjali li għandha x'taqsam ma' attivitajiet tat-trasport bit-triq u li tħassar id-Direttiva tal-Kunsill 88/599/KEE (1), u b'mod partikolari l-Artikolu 15 tagħha,
   Billi:

               (1)

               Skont l-Artikolu 15 tad-Direttiva 2006/22/KE, l-emendi għall-Annessi ta' dik id-Direttiva li huma meħtieġa sabiex dawn jiġu adattati għall-aħjar prattiki li jkunu qed jiġu żviluppati fil-qasam tal-infurzar u tal-kontrolli tal-ħinijiet tas-sewqan u tal-perjodi ta' mistrieħ għandhom jiġu adottati skont il-proċedura stipulata fl-Artikolu 12(2) tiegħu.

               (2)

               Wara l-introduzzjoni tat-takografu diġitali, il-Kummissjoni ġiet infurmata dwar theddida ġdida li nħolqot b'riżultat tal-istallazjoni ta' apparat li huwa intenzjonat li jiffroda lis-sistema u b'hekk inaqqas l-effettività tal-implimentazzjoni tal-leġiżlazzjoni soċjali li għandha x'taqsam mat-trasport bit-triq.

               (3)

               Għaldaqstant jixraq li jiġi żgurat li l-Istati Membri jinkludu kontrolli speċifiċi dwar dak l-apparat fil-kontrolli mwettqa fit-triq u f’dawk imwettqa fl-impriżi.

               (4)

               Sabiex tiġi żgurata l-effettività ta' dawn il-kontrolli, huwa neċessarju wkoll li jiġi ddefinit aktar l-apparat standard li se jitqiegħed għad-dispożizzjoni tal-uffiċjali tal-infurzar.

               (5)

               L-Annessi I u II tad-Direttiva 2006/22/KE għandhom jiġu emendati skont dan.

               (6)

               Il-miżuri stipulati f'din id-Direttiva huma skont l-opinjoni tal-Kumitat stabbilit bl-Artikolu 18(1) tar-Regolament tal-Kunsill (KEE) Nru 3821/85 (2),

         ADOTTAT DIN ID-DIRETTIVA:
   Artikolu 1
   Id-Direttiva 2006/22/KE għandha tiġi emendata kif ġej:

               (1)

               Fil-Parti A tal-Anness I, qed jiżdied il-punt 5 li ġej:

                           “(5)

                           Fejn jixraq, u b’attenzjoni xierqa għall-kunsiderazzjonijiet tas-sikurezza, verifikazzjoni tal-apparat ta' reġistrazzjoni stallat fil-vetturi sabiex jidentifika l-istallazzjoni u/jew l-użu ta' kwalunkwe strument, jew strumenti, intenzjonati biex ikissru, joħonqu, jimmanipulaw jew jibdlu kwalunkwe dejta, jew li huma intenzjonati sabiex ifixklu kwalunkwe parti mill-iskambju tad-dejta elettronika bejn il-partijiet komponenti tal-apparat tar-reġistrar, jew li jwaqqfu jew jibdlu d-dejta bit-tali modi qabel ma din tiġi kkodifikata.”

               (2)

               Fl-Anness II, għandu jiżdied il-punt 3 li ġej:

                           “(3)

                           Apparat speċifiku tal-analiżi, bis-softwer xieraq, sabiex jivverfika u jikkonferma l-firma diġitali marbuta mad-dejta, kif ukoll softwer speċifiku tal-analiżi sabiex jipprovdi profil iddettaljat dwar il-veloċità tal-vetturi qabel l-ispezzjoni tal-apparat tar-reġistrar tagħhom.”

         Artikolu 2
   1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi neċessarji sabiex ikunu konformi ma' din id-Direttiva l-iktar tard sal-31 ta’ Diċembru 2009. Huma għandhom jikkomunikaw minnufih lill-Kummissjoni t-test ta’ dawk id-dispożizzjonijiet u t-tabella ta’ korrelazzjoni bejn dawk id-dispożizzjonijiet u din id-Direttiva.
   Meta l-Istati Membri jadottaw dawk id-dispożizzjonijiet, dawn għandhom jinkludu referenza għal din id-Direttiva jew għandhom ikunu akkumpanjati b'referenza bħal din fil-mument tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir it-tali referenza.
   2.   L-Istati Membri għandhom jikkomunikaw lill-Kummissjoni t-testi tad-dispożizzjonijiet tal-liġi nazzjonali li huma jadottaw fil-qasam kopert minn din id-Direttiva.
   Artikolu 3
   Din id-Direttiva għandha tidħol fis-seħħ fl-20 ġurnata wara dik tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   Artikolu 4
   Din id-Direttiva hija indirizzata lill-Istati Membri.

      Magħmula fi Brussell, 23 ta’ Jannar 2009.

            Għall-Kummissjoni

         Antonio TAJANI

            Viċi Presidenti

      (1)  ĠU L 102, 11.4.2006, p. 35.

      (2)  ĠU L 370, 31.12.1985, p. 8.


title: Direttiva tal-Kummissjoni 2010/34/UE tal- 31 ta’ Mejju 2010 li temenda l-Anness I tad-Direttiva tal-Kunsill 91/414/KEE fir-rigward tal-estensjoni tal-użu tas-sustanza attiva penconazole  (Test b’relevanza għaż-ŻEE)

text:
               1.6.2010

               MT

               Il-Ġurnal Uffiċjali tal-Unjoni Ewropea

               L 134/73

         DIRETTIVA TAL-KUMMISSJONI 2010/34/UE
   tal-31 ta’ Mejju 2010
   li temenda l-Anness I tad-Direttiva tal-Kunsill 91/414/KEE fir-rigward tal-estensjoni tal-użu tas-sustanza attiva penconazole
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tqegħid fis-suq ta’ prodotti għall-protezzjoni tal-pjanti (1), u b’mod partikolari l-Artikolu 6(1) tagħha,
   Billi:

               (1)

               Skont id-Direttiva tal-Kummissjoni 2009/77/KE (2), il-penconazole ġie inkluż bħala sustanza attiva fl-Anness I tad-Direttiva 91/414/KEE, bid-dispożizzjoni speċifika li l-Istati Membri jistgħu jawtorizzaw biss l-użi fis-serer u li n-notifikatur għandu jibgħat iktar informazzjoni dwar l-imġiba tal-metabolit tal-ħamrija U1, u xi jsir minnu, sal-31 ta’ Diċembru 2011.

               (2)

               Fis-6 ta’ Mejju 2009, in-notifikatur bagħat l-informazzjoni meħtieġa lill-Ġermanja, li kienet maħtura bħala l-Istat Membru relatur skont ir-Regolament (KE) Nru 451/2000 (3). Il-Ġermanja evalwat l-informazzjoni addizzjonali u, fis-6 ta’ Novembru 2009, bagħtet lill-Kummissjoni addendum għall-abbozz tar-rapport tal-evalwazzjoni dwar il-penconazole, li kien iċċirkolat għall-kummenti lill-Istati Membri l-oħra u lill-Awtorità Ewropea għas-Sigurtà fl-Ikel (EFSA). Fil-kummenti li waslu ma tqajmux oġġezzjonijiet kbar u l-Istati Membri l-oħra u l-EFSA ma semmew ebda punt li jista’ jeskludi l-estensjoni tal-użu. L-abbozz tar-rapport tal-evalwazzjoni, flimkien ma’ dak l-addendum, ġie rivedut mill-Istati Membri u mill-Kummissjoni fi ħdan il-Kumitat Permanenti dwar il-Katina Alimentari u s-Saħħa tal-Annimali u ġie ffinalizzat fil-11 ta’ Mejju 2010 fil-format tar-rapport ta’ reviżjoni tal-Kummissjoni għall-penconazole.

               (3)

               L-informazzjoni l-ġdida dwar l-imġiba tal-metabolit U1, u xi jsir minnu, mibgħuta min-notifikatur u l-evalwazzjoni l-ġdida mwettqa mill-Istat Membru relatur indika li l-prodotti għall-protezzjoni tal-pjanti li fihom il-penconazole jistgħu jkunu mistenija, b’mod ġenerali, li jissodisfaw ir-rekwiżiti stipulati fl-Artikolu 5(1)(a) u (b) tad-Direttiva 91/414/KEE, partikolarment għall-użi intenzjonati kif stipulat fid-dossier oriġinali li ġew eżaminati u analizzati fid-dettall fir-rapport tar-reviżjoni tal-Kummissjoni. Għaldaqstant, ma għadx baqa’ l-bżonn li l-użu tal-penconazole jiġi ristrett għas-serer, kif inhu stipulat fid-Direttiva 91/414/KEE kif emendata mid-Direttiva 2009/77/KE.

               (4)

               Bla ħsara għal din il-konklużjoni, jixraq li jinkiseb iktar tagħrif dwar ċerti punti speċifiċi. L-Artikolu 6(1) tad-Direttiva 91/414/KE jistipula li l-inklużjoni ta’ sustanza fl-Anness I tista’ tiġi suġġetta għal xi kundizzjonijiet. Għalhekk, jixraq li n-notifikatur jiġi mitlub jibgħat iktar informazzjoni dwar l-imġiba tal-metabolit tal-ħamrija CGA179944, u xi jsir minnu, f’ħamrija aċidika.

               (5)

               Għaldaqstant, jixraq li d-Diretttiva 91/414/KEE tiġi emendata skont dan.

               (6)

               Il-miżuri stipulati f’din id-Direttiva huma skont l-opinjoni tal-Kumitat Permanenti fuq il-Katina Alimentari u s-Saħħa tal-Annimali,

         ADOTTAT DIN ID-DIRETTIVA:
   Artikolu 1
   L-Anness I tad-Direttiva 91/414/KEE huwa emendat kif stipulat fl-Anness ta’ din id-Direttiva.
   Artikolu 2
   L-Istati Membri għandhom jadottaw u jippubblikaw, qabel it-30 ta’ Ġunju 2010, il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma’ din id-Direttiva. Għandhom jgħaddu minnufih lill-Kummissjoni t-test ta’ dawn id-dispożizzjonijiet u tabella tal-korrelazzjoni bejn dawn id-dispożizzjonijiet u din id-Direttiva.
   Għandhom japplikaw dawn id-dispożizzjonijiet mill-1 ta’ Lulju 2010.
   Meta l-Istati Membri jadottaw dawn id-dispożizzjonijiet, dawn għandu jkollhom referenza għal din id-Direttiva jew għandhom ikunu akkumpanjati minn din ir-referenza fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif trid issir din ir-referenza.
   Artikolu 3
   Din id-Direttiva għandha tidħol fis-seħħ l-għada tal-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   Artikolu 4
   Din id-Direttiva hi indirizzata lill-Istati Membri.

      Magħmul fi Brussell, il-31 ta’ Mejju 2010.

            Għall-Kummissjoni

            Il-President

         José Manuel BARROSO

      (1)  ĠU L 230, 19.8.1991, p. 1.

      (2)  ĠU L 172, 2.7.2009, p. 23.

      (3)  ĠU L 55, 29.2.2000, p. 25.

      ANNESS
      Fl-Anness I tad-Direttiva 91/414/KEE, il-kolonna “Dispożizzjonijiet speċifiċi” tar-ringiela 292 hija emendata kif ġej:

                  (1)

                  Il-Parti A tinbidel b’dan li ġej:
                  “PARTI A
                  L-użu bħala fungiċida biss jista’ jiġi awtorizzat.”

                  (2)

                  Fir-raba’ paragrafu tal-Parti B tal-ewwel sentenza:
                  “L-Istati Membri kkonċernati għandhom jitolbu li tingħata iktar informazzjoni dwar id-destin u l-imġiba tal-metabolit tal-ħamrija U1.”
                  għandu jinbidel bi:
                  “L-Istati Membri kkonċernati għandhom jitolbu li tingħata iktar informazzjoni dwar l-imġiba tal-metabolit tal-ħamrija CGA179944, u xi jsir minnu, fil-ħamrija aċidika.”


title: Direttiva tal-Kummissjoni 2010/15/UE tat- 8 ta’ Marzu 2010 li temenda d-Direttiva tal-Kunsill 91/414/KEE biex jiġi inkluż il-fluopicolide bħala sustanza attiva (Test b’relevanza għaż-ŻEE)

text:
               9.3.2010

               MT

               Il-Ġurnal Uffiċjali tal-Unjoni Ewropea

               L 58/5

         DIRETTIVA TAL-KUMMISSJONI 2010/15/UE
   tat-8 ta’ Marzu 2010
   li temenda d-Direttiva tal-Kunsill 91/414/KEE biex jiġi inkluż il-fluopicolide bħala sustanza attiva
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tqegħid fis-suq ta’ prodotti għall-protezzjoni tal-pjanti (1), u partikolarment l-Artikolu 6 (1) tagħha,
   Billi:

               (1)

               Skont l-Artikolu 6(2) tad-Direttiva 91/414/KEE, fis-7 ta' Mejju 2004 r-Renju Unit irċieva applikazzjoni minn Bayer CropScience għall-inklużjoni tas-sustanza attiva fluopicolide fl-Anness I tad-Direttiva 91/414/KEE. Id-Deċiżjoni tal-Kummissjoni 2005/778/KE (2) kkonfermat li d-dossier kien “komplut” fis-sens li seta’ jitqies li jissodisfa, fil-prinċipju, ir-rekwiżiti tad-dejta u tat-tagħrif tal-Annessi II u III tad-Direttiva 91/414/KEE.

               (2)

               Għal dik is-sustanza attiva, l-effetti fuq is-saħħa umana u l-ambjent ġew evalwati, b'konformità mad-dispożizzjonijiet tal-Artikolu 6 (2) u (4) tad-Direttiva 91/414/KEE, għall-użi proposti mill-applikant. Ir-relatur maħtur mill-Istat Membru ssottometta abbozz ta' rapport ta' valutazzjoni fit-12 ta' Diċembru 2005.

               (3)

               Ir-rapport ta' valutazzjoni ġie rivedut inter pares mill-Istati Membri u l-EFSA u ppreżentat lill-Kummissjoni fil-format tar-Rapport Xjentifiku tal-EFSA għall-fluopicolide fl-4 ta' Ġunju 2009 (3). Dan ir-rapport ġie rivedut mill-Istati Membri u mill-Kummissjoni fi ħdan il-Kumitat Permanenti dwar il-Katina Alimentari u s-Saħħa tal-Annimali u ġie ffinalizzat fis-27 ta’ Novembru 2009 fil-format tar-rapport ta’ reviżjoni tal-Kummissjoni għall-fluopicolide.

               (4)

               Mid-diversi eżamijiet li saru deher li l-prodotti li jipproteġu l-pjanti li għandhom il-fluopicolide jistgħu jissodisfaw, b’mod ġenerali, dak li hemm mitlub fl-Artikolu 5(1)(a) u (b) u l-Artikolu 5(3) tad-Direttiva 91/414/KEE, partikolarment dwar l-użi tagħhom li kienu eżaminati u li ngħataw dettalji dwarhom fir-rapport ta’ reviżjoni tal-Kummissjoni. Għaldaqstant huwa xieraq li l-fluopicolide jiġi inkluż fl-Anness I ta' dik id-Direttiva, sabiex jiġi assigurat li fl-Istati Membri kollha l-awtorizzazzjonijiet tal-prodotti għall-ħarsien tal-pjanti li jinkludu din is-sustanza attiva jkunu jistgħu jingħataw b'konformità mad-dispożizzjonijiet ta' dik id-Direttiva.

               (5)

               Bla ħsara għal din il-konklużjoni, huwa xieraq li jinkiseb iktar tagħrif dwar ċerti punti speċifiċi. L-Artikolu 6(1) tad-Direttiva 91/414/KEE jistipula li l-inklużjoni ta’ sustanza fl-Anness I tista’ tkun suġġetta għal xi kundizzjonijiet. Jixraq li, fir-rigward tal-fluopicolide, ikun meħtieġ li n-notifikatur jissottometti iktar informazzjoni dwar ir-rilevanza tal-metabolita M15 għall-ilma ta’ taħt l-art.

               (6)

               Bla ħsara għall-obbligi definiti mid-Direttiva 91/414/KEE bħala konsegwenza tal-inklużjoni ta' sustanza attiva fl-Anness I, l-Istati Membri għandhom jingħataw perjodu ta' sitt xhur wara l-inklużjoni sabiex jiġu riveduti l-awtorizzazzjonijiet provviżorji eżistenti tal-prodotti għall-ħarsien tal-pjanti li jinkludu l-fluopicolide sabiex jiġi assigurat li r-rekwiżiti stabbiliti mid-Direttiva 91/414/KEE, b'mod partikolari fl-Artikolu 13 tagħha u l-kundizzjonijiet rilevanti stabbiliti fl-Anness I, jiġu sodisfatti. L-Istati Membri għandhom jittrasformaw l-awtorizzazzjonijiet provviżorji eżistenti f'awtorizzazzjonijiet sħaħ, jemendawhom jew jirtirawhom f'konformità mad-dispożizzjonijiet tad-Direttiva 91/414/KEE. Permezz ta' deroga mil-limitu ta' żmien imsemmi hawn fuq, għandu jiġi pprovdut żmien itwal għas-sottomissjoni u l-valutazzjoni tal-fajl sħiħ tal-Anness III ta' kull prodott għall-ħarsien tal-pjanti għal kull użu maħsub f'konformità mal-prinċipji uniformi stabbiliti fid-Direttiva 91/414/KEE.

               (7)

               Għaldaqstant huwa xieraq li d-Diretttiva 91/414/KEE tiġi emendata skont dan.

               (8)

               Il-miżuri previsti f'din id-Direttiva jinsabu f'konformità mal-opinjoni tal-Kumitat Permanenti tal-Katina Alimentari u s-Saħħa tal-Annimali,

         ADOTTAT DIN ID-DIRETTIVA:
   Artikolu 1
   L-Anness I tad-Direttiva 91/414/KEE huwa emendat kif stipulat fl-Anness ma' din id-Direttiva.
   Artikolu 2
   Sa mhux aktar tard mit-30 ta’ Novembru 2010 l-Istati Membri għandhom jadottaw u jippubblikaw il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva. Huma għandhom minnufih jikkomunikaw lill-Kummissjoni t-test ta’ dawk id-dispożizzjonijiet, kif ukoll tabella ta’ korrelazzjoni bejn dawk id-dispożizzjonijiet u din id-Direttiva.
   Dawn għandhom japplikaw dawn id-dispożizzjonijiet mill-1 ta’ Diċembru 2010.
   Meta l-Istati Membri jadottaw dawn id-dispożizzjonijiet, dawn għandu jkollhom referenza għal din id-Direttiva jew għandhom ikunu akkumpanjati b’din ir-referenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir din ir-referenza.
   Artikolu 3
   1.   L-Istati Membri għandhom f’konformità mad-Direttiva 91/414/KEE, fejn hu meħtieġ, jemendaw jew jirtiraw awtorizzazzjonijiet eżistenti għal prodotti għall-ħarsien tal-pjanti li fihom il-fluopicolide bħala sustanza attiva sat-30 ta’ Novembru 2010. Sa din id-data, huma għandhom jivverifikaw b’mod partikolari li l-kundizzjonijiet fl-Anness I ta’ din id-Direttiva relatati mal-fluopicolide jintlaħqu, bl-eċċezzjoni ta’ dawk identifikati fil-parti B tal-annotazzjoni li tikkonċerna s-sustanza attiva, u li d-detentur tal-awtorizzazzjoni għandu, jew għandu aċċess għal, fajl li jissodisfa r-rekwiżiti tal-Anness II ta’ din id-Direttiva skont il-kundizzjonijiet tal-Artikolu 13(2) ta’ din id-Direttiva.
   2.   B’deroga mill-paragrafu 1, għal kull prodott awtorizzat għall-protezzjoni tal-pjanti li fih il-fluopicolide bħala l-unika sustanza attiva jew inkella bħala waħda minn bosta sustanzi attivi li jkunu lkoll elenkati fl-Anness I tad-Direttiva 91/414/KEE sa mhux aktar tard mill-31 ta’ Mejju 2010, l-Istati Membri għandhom jerġgħu jivvalutaw il-prodott skont il-prinċipji uniformi stipulati fl-Anness VI tad-Direttiva 91/414/KEE, fuq il-bażi ta’ dossier li jissodisfa r-rekwiżiti tal-Anness III ta’ dik id-Direttiva u billi titqies il-parti B tal-annotazzjoni fl-Anness I ta’ dik id-Direttiva li tikkonċerna l-fluopicolide. Fuq il-bażi ta’ din l-evalwazzjoni, għandhom jistabbilixxu jekk il-prodott jissodisfax il-kondizzjonijiet stipulati fl-Artikolu 4(1)(b), (c), (d) u (e) tad-Direttiva 91/414/KEE.
   Wara li ssir din id-determinazzjoni l-Istati Membri għandhom:

               (a)

               fil-każ ta' prodott li jkun fih il-fluopicolide bħala l-unika sustanza attiva, fejn meħtieġ, jemendaw jew jirtiraw l-awtorizzazzjoni sa mhux aktar tard mit-30 ta' Novembru 2011; jew

               (b)

               fil-każ ta' prodott li jkun fih il-fluopicolide bħala wieħed minn numru ta' sustanzi attivi, jemendaw jew jirtiraw l-awtorizzazzjoni, meta meħtieġ, sat-30 ta' Novembru 2011 jew sad-data ffissata għal din l-emenda jew dan l-iritrar fid-Direttiva jew id-Direttivi rispettivi li żiedu s-sustanza jew is-sustanzi rilevanti fl-Anness I tad-Direttiva 91/414/KEE, liema minnhom tkun l-aħħar.

         Artikolu 4
   Din id-Direttiva għandha tidħol fis-seħħ fl-1 ta' Ġunju 2010.
   Artikolu 5
   Din id-Direttiva hija indirizzata lill-Istati Membri.

      Magħmul fi Brussell, it-8 ta’ Marzu 2010.

            Għall-Kummissjoni

            Il-President

         José Manuel BARROSO

      (1)  ĠU L 230, 19.8.1991, p. 1.

      (2)  ĠU L 293, 9.11.2005, p. 26.

      (3)  Ir-Rapport Xjentifiku tal-EFSA (2009) 299, 1-158, Konklużjoni dwar ir-reviżjoni esperta tal-valutazzjoni dwar ir-riskju marbut mal-pestiċidi tas-sustanza attiva fluopicolide (iffinalizzat: 4 ta' Ġunju 2009).

      ANNESS
      Fl-Anness I tad-Direttiva 91/414/KEE l-annotazzjoni li ġejja hija miżjuda fi tmiem il-lista:

                     Nru

                     Isem Komuni, Numri ta' Identifikazzjoni

                     Isem tal-IUPAC

                     Purità (1)

                     Id-dħul fis-seħħ

                     Skadenza tal-inklużjoni

                     Dispożizzjonijiet speċifiċi

                     “303

                     Fluopicolide
                     CAS No

                     239110-15-7
                     CIPAC No 787

                        2,6-dichloro-N-[3-chloro-5-(trifluoromethyl)-2-pyridylmethyl]benzamide

                     ≥ 970 g/kg
                     L-impurità bit-toluene ma tistax teċċedi t-3 g/kg fil-materjal tekniku.

                     1 ta' Ġunju 2010

                     31 ta’ Mejju 2020

                     PARTI A
                     L-użu bħala funġiċida biss jista’ jiġi awtorizzat.
                     PARTI B
                     Għall-implimentazzjoni tal-prinċipji uniformi tal-Anness VI, l-konklużjonijiet tar-rapport ta’ valutazzjoni dwar il-fluopicolide, u b’mod partikolari l-Appendiċi I u II tiegħu, kif iffinalizzati mill-Kumitat Permanenti dwar il-Katina Alimentari u s-Saħħa tal-Annimali fis-27 ta’ Novembru 2009 għandhom jiġu kkunsidrati.
                     F’din il-valutazzjoni globali, l-Istati Membri jridu jagħtu attenzjoni partikolari għall-:

                                 —

                                 il-ħarsien ta' organiżmi akkwatiċi,

                                 —

                                 għall-protezzjoni tal-ilma taħt l-art meta s-sustanza attiva tkun applikata f’reġjuni b'ħamrija u/jew kundizzjonijiet klimatiċi vulnerabbli,

                                 —

                                 għar-riskju tal-operaturi matul l-applikazzjoni,

                                 —

                                 il-potenzjal għat-trasport bl-ajru fuq distanza kbira.

                           Il-kondizzjonijiet tal-awtorizzazzjoni għandhom jinkludu miżuri ta’ trażżin tar-riskju u t-tnedija ta’ programmi ta’ monitoraġġ għall-verifika tal-potenzjal ta’ akkumulu u esponiment f'żoni vulnerabbli, fejn dan huwa xieraq.
                     L-Istati Membri kkonċernati għandhom jiżguraw li n-notifikatur jissottometti lill-Kummissjoni iktar informazzjoni dwar ir-rilevanza tal-metabolita M15 għall-ilma ta’ taħt l-art sa mhux aktar tard mit-30 ta’ April 2012.”

         (1)  Aktar dettalji dwar l-identità u l-ispeċifikazzjoni ta' sustanzi attivi huma pprovduti fir-rapport ta' reviżjoni.